Dragi učenici!

Molim vas da pažljivo pročitate nekoliko važnih informacija.

1. Još jednom ponavljam da je lektira u četvrtak, 27. travnja. Ujutro ćete dobiti zadatke koje ćete rješavati odmah i poslat ćete mi ih na pregled istoga dana.

Kako biste se bolje pripremili za lektiru, pročitajte bilješke o piscu i sljedeće pjesme: *Pozdrav šumi, Stope u snijegu, Rano sunce u šumi, Večer, Mladić*

*u trsju tužan, Ogledala sreće, Visoka žuta žita, Sanjam kako idem pored tebe, Šume snivaju, Dugo u noć, u zimsku bijelu noć i Večer nad gradom*.

Ako pjesme čitate na portalu *e-lektire*, možete ih naći u zbirci *Srebrne svirale*

u cjelini *Romon mladog izvora*.

1. Najavila sam provjeru cjeline o povijesti jezika i narječjima za sljedeći tjedan (srijeda, 29. travnja). Prije provjere ponovit ćemo gradivo u obliku testa poput onoga koji ćete pisati. Vjerujem da ste već na nekim predmetima pisali slične provjere. Dakle, u ponedjeljak u 10 sati stavit ću vam u *Teamse* poveznicu za probni test koji sam pripremila i kojem ćete vi pristupiti pomoću vaše lozinke. Imat ćete na raspolaganju 45 minuta za rješavanje toga testa. Tako ćete moći vidjeti kakvi će zadatci biti u provjeri koju pišete u srijedu, 29. travnja.

Danas imamo dva sata. Prvi sat provjerit ćete rješenja domaćih zadaća u radnoj bilježnici, a zatim interpretirati jednu pjesmu na narječju, a drugi sat radit ćemo medijsku kulturu.

1. **SAT**

**TOČNI ODGOVORI – RADNA BILJEŽNICA**

1. čakavsko, kajkavsko i štokavsko – upitnim (odnosnim) zamjenicama ča, kaj, što

2. b) čakavskim narječjem

3. štokavsko, kajkavsko, čakavsko

4. čakavsko kajkavsko

 čakavsko i štokavsko kajkavsko

 čakavsko i štokavsko kajkavsko

 kajkavsko i čakavsko štokavsko

 štokavsko čakavsko

5. kajkavsko, štokavsko, čakavsko

6. a) čakavsko – ikavski (srića, digod, nesrića, bilit, pinit, uvik)

 b) štokavsko – ikavski ( najlipši, cvitovi, dvi)

 c) kajkavsko – ekavski (sedi, greje, brege, let, svet)

7. talijanskoga, njemačkoga i mađarskoga, turskoga

8. a) ikavski: dice, lipa, tila, vrime, divojke

 krnji infinitiv: uredit

 gubljenje h na početku riječi: tila, odali

 b) ekavski: bregi, bele, gnejzdo, susedu, dedekom

 prijedlog u: v

 umanjenice: goricah, rožica

 e umjesto a: sem, klepetec

 stari padežni nastavci: med goricah, v terih, na ledinah

 cr umjesto čr: črleni

 č umjesto ć: sreču, dvorišču

 l umjesto lj: pozdravla, zaboravlam

c) ekavski: sedin, beli, pesak, tela (nasmela)

 ikavski: lipo, razumin

 prijedlog gdje: kadi

 prijedlog u: va

 n umjesto m: sedin, slušan, odjednon, razumin, shvatin, san

 krnji infinitiv: pročitat, iskočit

Na ovom ćemo satu interpretirati pjesmu *Galiotova pesan* Vladimira Nazora.

Zapišite u bilježnicu naslov i sljedeći tekst:

 Galiotova pesan

 Vladimir Nazor

– galija – trgovački i ratni brod na vesla s pomoćnim jedrima

– galiot/galijot – okovani veslač na galiji

– dijalektno pjesništvo – čakavsko narječje

1. Otvorite **150. str. u čitanci** i pročitajte pjesmu. Pročitajte ju još jednom i služeći se rječnikom nepoznatih riječi „prevedite“ pjesmu na književni jezik.

**2. Odgovorite u bilježnice na sljedeća pitanja.**

Gdje se nalazi lirski subjekt?

Što u 1. kitici saznajemo o tome tko mu i što mu nedostaje?

Preko koga šalje pozdrav svojoj majci?

Koja dva simbola zavičaja spominje u 4. kitici?

Tko ga u zadnjoj kitici tješi?

Zašto pjesnik poziva more da potopi galiju?

Prepiši retorička pitanja iz pjesme i objasni što je njima htio postići?

**3. Pronađi u pjesmi obilježja čakavskoga narječja.**

a) Koji je izgovor književnoga *ije/je*? Dokaži primjerom iz pjesme.

b) Navedi dva čakavska obilježja koja se odnose na riječi.

c) Navedi dva čakavska obilježja koja se odnose na oblike riječi.

d) Navedi dva čakavska obilježja koja se odnose na glasove.

**Da biste riješili b), c) i d) zadatak, poslužite se tablicom iz udžbenika s obilježjima čakavskoga narječja.**

**Točne odgovore dobit ćete u sljedećem dokumentu. Ništa mi ne šaljite.**

**2. SAT**

Na drugom ćete se satu malo odmoriti jer nećete morati ništa rješavati.

Prvo ćete pogledati animirani film *Surogat* na sljedećoj poveznici.

<https://youtu.be/sw7s1uDY_vA>

Iza toga pogledat ćete videolekciju o Zagrebačkoj školi crtanoga filma u okviru koje je nastao film *Surogat*. Upoznat ćete neka obilježja te škole koja su suprotna stvaralaštvu Walta Disneya. Videolekciju možete pogledati na sljedećoj poveznici:

<https://youtu.be/bvoYJJfIHH8>

Nakon gledanja prepišite u svoje bilježnice sljedeći sažetak.

Zagrebačka škola crtanoga filma

– animirani film Surogat (1961.) – nagrađen nagradom Oscar

– redatelj: Dušan Vukotić

Zagrebačka škola crtanoga filma – započela je s radom 1956. godine

– najpoznatiji lik: profesor Baltazar

– autori: Dušan Vukotić, Borivoj Dovniković, Zlatko Bourek, Zdenko Gašparović, Nedjeljko Dragić, Zlatko Grgić, Boris Kolar, Ante Zaninović, Joško Marušić…

|  |  |
| --- | --- |
| **Walt Disney** | **Zagrebačka škola crtanoga filma** |
| * puni crtež
* trodimenzionalnost
* preslikavanje stvarnosti
* razvijena fabula
* akcija
 | http://www.planetzot.com/img/toons/surogat/surogat_img1.jpg* jednostavan, reducirani crtež
* likovna plošnost
* sažeta fabula
* istaknuta ideja (poruka)
* naglašeni geg (duhovit, iznenadan efekt)
* karikaturalnost
 |